Man jis pasirodė labai mielas.
Atrodė gana drovus.
Minutė, 30 sekundžių.
Paklausė, ar gali uždėti ranką man ant kelio.
Leidau. Pamaniau, kaip miela, kad atsiklausė.
Liko 17, 16, 15...
Sakė, kad taip nesielgia.
Tada paklausė: "Gal rytoj kartu papusryčiaukime?"
Tą ir padarėme. Po pusryčių paklausė:
"Ar norėtum su manim papietauti?"
Liko 10, 9, 8...
Tada pakvietė vakarienės.
Pamenu, vieną vakarą paklausė:
"Ar grįši su manimi į viešbutį? Pažiūrėsim, kaip kyla raketos."
Penki, keturi, trys, du...
Pagalvojau, gerai, kodėl ne.
Tą vakarą iš tiesų praleidome žiūrėdami vaizdo įrašus apie raketas.
Ilonas Maskas - turtingiausias kada nors gyvenęs žmogus.
Bet teigia neturintis namo.
Jis šiek tiek kitoks nei visi.
Jis mąsto labai plačiai ir nebijo rizikuoti.
Jis gali priversti pasaulio rinkas žlugti arba suklestėti.
Ilono Masko žinutė tviteryje sukėlė chaosą.
-Keista. -Tai kelia abejonių.
Jis kuria lustą, kurį bus galima įstatyti į smegenis.
Stato raketas, kuriomis į Marsą būtų galima nuskraidinti 100 žmonių.
Jo galia ir turtas...
toliau auga.
Niekas kitas nedaro daugiau, kad pakeistų pasaulį.
-Prieik! -Kodėl nori mane pakalbinti?
Nes tu svarbus vyrukas, drauguži. Labai svarbus.
ILONO MASKO ISTORIJA
Jis padarė tai, ko negali jokia kita šalis. Tai nuostabu.
-Jūs Ilono mama. -Taip.
-Jo didžiausia užtarėja. -Taip.
BUVUSIOS ŽMONOS. ŠEIMA. DRAUGAI. PRIEŠAI
Jis pavojingas. Visiškai neatsakingas.
Nežinau, ar pats norėčiau būti savo vietoje. Tai nėra smagu.
AR DŽIAUGTIS JO PASIEKIMAIS?
Keista viską atiduoti privačiai įmonei,
bet gal aš senamadiškas?
AR BIJOTI JO GALIOS?
-"Nepastovus, nerūpestingas..." -Aš tiesiog esu savimi.
Gerai.
-Jau. -Gerai.
-Jūs pasiruošusi? -Taip, pradėkime.
Buvau moksliukė.
Nevaikščiojau į pasimatymus. Gal vyrai... berniukai
manęs bijojo, bet niekas manęs nekviesdavo.
Nebūčiau susitikinėjusi su tuo, kuris mokėsi prasčiau už mane.
O aš buvau geriausia mokinė, tad...
Nors mano buvęs vyras buvo kitoks.
Nemėgstu to pripažinti, bet jam geriau sekėsi tikslieji mokslai.
Turbūt todėl Ilonas tapo genijumi.
Vienas mano kolegų dirbo konsultantu pirmajame Ilono startuolyje
"Zip2".
Ilonui nepatiko, kad inžinierius
neišmanė technologijos, todėl jį atleido.
Kitą rytą nuėjau pas jį, jis paklausė,
ar suprantu, su kuo dirbama. Aš supratau.
Taip jis mane ir pasamdė.
Tas vyrukas nenuspėjamas.
Čia KRX. San Chozėje išaušo nauja graži diena.
Kai buvo kuriamas internetas,
"Zip2" buvo šauni įmonė.
Sėdėjau priešais Ilaną tarsi laboratorijoje,
kur produktas buvo kuriamas ir testuojamas.
Kalifornijos įmonė "Zip2" teikia prieigą prie informacijos
apie šalies miestus -
pradedant kavinėmis ir baigiant žemėlapiais.
Įsivaizduoji galimybes, bet...
Įmonę įkūrė Ilonas Maskas.
Kokio amžiaus būdamas įkūrėte šią įmonę?
23 metų.
Pamenu mūsų pirmą susitikimą.
Jis davė man bandomąją versiją
su žemėlapiais ir nurodymais.
Jis atsisuka į mane ir sako: "Šaunu, ar ne?"
Žiūrime vienas į kitą.
Galvoju: "Čia kažkokia apklausa?
Nori pamatyti, ar ką nors sugalvosiu?"
Jis tarsi vertina žmones.
Spokso į juos. Tai truputį gąsdina.
Tada susipažinau su jo broliu Kimbalu.
"Zip2" orientuojasi į įmonių sąrašus...
Kimbalas buvo malonesnis.
1995 m. verslininkais norintys tapti broliai Ilonas ir Kimbalas
siekia įkurti vieną iš tūkstančio startuolių
Silicio slėnyje prasidėjus aukso karštligei.
Jie gyvena biure ir yra slegiami 100 tūkst. dolerių paskolos naštos,
todėl ieško žmonių,
kurie pasiryžtų finansuoti jų avantiūrą.
Kiek pinigų investavote į...
Ilono įmonių grupę?
Nežinau. Spėju, apie 100 mln. dolerių.
Apytiksliai, taip.
Kai pirmą kartą sutikau Iloną, jis liaupsino "Zip2".
Jie neseniai atvyko į Silicio slėnį,
vos prieš kelis mėnesius.
Broliai man pasirodė protingi ir savimi pasitikintys.
Pakankamai kuklūs,
apsukriai atsakantys į klausimus.
Atvykęs pirmą savaitę
pamačiau ant sofos miegančius du jaunuolius.
Tai buvo Ilonas ir vienas iš stažuotojų.
Jie dirbo visą naktį.
Ilonas dažnai taip darydavo.
Likdavome biure iki vėlumos.
Ilonas užmigdavo po galva pasidėjęs
fizikos knygą.
Ilonas - neįprastas vyrukas.
Jis žino beveik viską apie viską.
Kai sulaukė trejų, maniau, kad jis genijus.
Jis visada kalbėdavo argumentuotai.
Ar tai įmanoma, kai turi tiek nedaug patirties?
Norėjau leisti jį lopšelį.
Man pasakė, kad nors jis buvo tinkamo amžiaus,
vertėtų dar metus palaukti,
kitaip jam kils sunkumų bendraujant.
Pasakiau: "Jūs nesuprantat.
Mano sūnus - genijus. Jis negali bendrauti vien su manimi."
Žinoma, jie pavartė akis.
Kiekvienai motinai atrodo, kad jos vaikas - genijus!
Mes dirbome kartu.
Kai būdavo geros nuotaikos, jis buvo nepakartojamas.
Bet pamenu, kai kartą... Buvo 21 val.,
Ilonas vaikščiojo po biurą ir tikrino, kas dar dirba.
Buvo jau gana vėlu, žmonių likę nedaug.
Jis įraudo ir labai supyko,
kad 21 val. beveik niekas nebedirbo.
Jis dirbdavo 7 dienas per savaitę.
Nepaisant to, jam pavyko palaikyti santykius su sužadėtine.
Ilonas sutiko Džastiną universitete.
Jie kartu lankė psichopatologijos paskaitą.
Jie konkuravo tarpusavyje. Džastina iš egzamino gavo 97 proc.,
Ilonas - 98. Jie kartu jau šešerius metus.
Sunku ramiai stebėti, kiek įtampos jis patiria darbe
ir kokį poveikį tai daro santykiams.
Susitaikai su tuo, kad jis tau
atiduoda tik mažą dalį savęs,
nes 95 proc. savo proto energijos yra sutelkęs į tas problemas.
Jis neturi laiko atsipūsti.
Milžinišką laiko dalį turi praleisti darbe.
Silicio slėnyje nėra tokio dalyko kaip aštuonių valandų darbo diena.
Čia Ilonas Maskas.
7 valandos ryto.
Ilonas Maskas nekantriai laukia apdovanojimo
už savo nuopelnus Slėnyje.
Jis nuolat kalbėdavo apie "McLaren F1".
Pasaulyje tokių automobilių buvo tik 64, jis kainavo milijoną dolerių.
Paklausiau: "Kodėl tau jo nenusipirkus?"
Po savaitės jis tą ir padarė.
Negaliu patikėti, kad jis tikrai čia.
Vos prieš trejus metus miegojau biure ant grindų.
O dabar turiu milijono dolerių vertės automobilį
ir keletą kitų prabangių dalykų.
Greičiausias automobilis pasaulyje.
Galėčiau nusipirkti salą Bahamose
ir paversti ją savo asmenine teritorija.
Man labiau rūpi pabandyti sukurti naują įmonę.
Keletas iš mūsų svarstėme,
kur Ilonas bus ateityje.
Arba jis bus turtingiausias planetoje,
arba visiškai bankrutuos. Tarpinio varianto nėra.
Beveik visus pinigus Ilonas investuoja į kitą avantiūrą.
Čia bankomatas. Ketiname pakeisti įprastą bankų sektorių.
Jis tampa bankininkystės įmonės direktoriumi.
Netrukus ji bus verta milijardų dolerių.
Kol šventė medaus mėnesį, Ilonas buvo nušalintas iš pareigų.
Jis išsaugo akcijas, bet įmonėje neatlieka jokio svarbaus vaidmens.
Tai skaudu. Jautiesi išduotas.
Paauglystėje Ilonas neturėjo daug draugų. Visą laiką skaitydavo.
Per naktis. Ryte negalėdavau jo prižadinti.
Skaitė daug mokslinės fantastikos.
Skaitydavo visą naktį ir eidavo miegoti,
kai aš keldavausi.
Turėdavau jį aprengti ir pusiau miegantį nuvežti į mokyklą.
Kokios problemos galėtų labiausiai paveikti žmonijos ateitį?
Didžiausia Žemės problema - tvarioji energija.
Būtina užtikrinti gyvenimą už Žemės ribų,
keliose planetose.
Žmonėms reikia nuotykių. Naujų teritorijų.
Kad neišnyktume.
Asteroido smūgio, maro, ar branduolinio karo.
Jei tai nutiktų,
civilizacija keliose planetose padėtų apsidrausti.
Anksčiau reguliariai lankydavausi Marso visuomenės susitikimuose.
Kalbėjomės apie paramos renginį.
Režisierius Džeimsas Kameronas buvo pamišęs dėl Marso.
Svarstė apie jį sukurti filmą.
Kažkam kilo mintis pasinaudoti jo vardu.
Išsiunčiau kvietimus, bet didelės sėkmės nesulaukėme.
DŽEIMSAS KAMERONAS 2001 M. GEGUŽĖS 5 D.
Gavome atsakymą iš Ilono Masko. Niekas apie jį nebuvo girdėjęs.
Jis sumokėjo 5 tūkst. dolerių ir norėjo sėdėti šalia Kamerono.
Jis pasivedė mane į šalį
ir pasakė: "Man reikia pagalbos vykdant vieną projektą.
Nuskraidinti į Marsą mažą šiltnamį
ir stebėti, kaip auga augalai."
Tai buvo beprotiškas, bet gerai apgalvotas užmojis.
40 pėdų, dvi su puse...
Jis norėjo pažadinti žmones.
Matome tave ant kopėčių, Neilai.
Jis tikėjo, kad geri dalykai nenutinka savaime.
Mažas žmogaus žingsnis...
Po lenktynių kosmose, NASA planų įgyvendinimas sulėtėjo.
Variklis įjungtas, raketa "Proton", skraidinanti "Beseda"
į Tarptautinę kosmoso stotį, netrukus pakils...
Kitos šalys sukūrė savo raketų technologiją
palydovams leisti ir tarptautinei stočiai aprūpinti.
Planuodamas kelionę į Marsą,
Maskas tikisi pasinaudoti verslo galimybėmis,
atsiveriančiomis kosmose, ir taip padėti Amerikai suklestėti.
Norėdami į orbitą paleisti palydovą,
galėtumėte jį nuskraidinti Rusijos ar Kinijos,
Europos ar Indijos raketa. Amerikoje to nebuvo.
Jokiai Amerikos įmonei
raketos nerūpėjo.
Visos investavo į užsienį.
Norint pasiekti kosmosą,
Ilonui reikės buvusių NASA inžinierių pagalbos.
Kai Ilonas pirmąkart užsiminė
apie gyvenimą kitose planetose...
Turbūt to nepanaudosit,
bet vis tiek pasakysiu, gerai?
Galite tai įrašyti.
Man pasigirdo, kad jis vardu Janas Maskas.
Nežinojau, kas tas "PayPal", apie kurį jis užsiminė.
Juokingas pavadinimas, pamaniau.
Jis ieškojo rusiškos raketos, kurią galėtų išbandyti Marse,
o aš neva galėsiantis jam padėti.
Ilonas, Džimas ir dar vienas inžinierius Maikas Grifinas
nuvyko į Rusiją, kad nusipirktų ką tik pagamintų raketų.
Įprasta raketa "Delta" kainavo apie 80-100 mln. dolerių.
Panašaus dydžio raketą Rusijoje buvo galima nusipirkti už 2 mln.
Patekome į įprastą karinį kompleksą.
Su spygliuota viela, sargybiniais ir ginklais.
Nuvykome, kur visi buvo susirinkę,
įskaitant projektuotoją.
Nepuolėme aptarinėti verslo. Išgėrėme degtinės,
pakėlėme po taurelę
už rusus, amerikiečius,
Iloną ir internetą.
Tada Ilonas pradėjo pasakoti apie savo idėją.
Apie gyvenimą skirtingose planetose.
Jam dar nėra 30,
niekas jo nepažįsta, jis atrodo kaip atėjęs iš gatvės.
Visi tai palaikė nepagarbos ženklu.
Projektuotojas supyko.
Pertraukė Iloną ir pradėjo berti žodžius rusiškai:
"Tai karo mašina,
o ne kažkokio vaikėzo iš Silicio slėnio žaisliukas.
Čia tau ne internetas, o tikras gyvenimas ir mirtis."
Tada jis apspjovė mūsų su Ilonu batus.
Ilonas atsisuko į mane ir tarė: "Atrodo, jis apspjovė mums batus!"
Po viso šito sėdome į lėktuvą į Niujorką.
Mes su Maiku užsisakėme viskio.
Stebėjome Iloną, jis sėdėjo už kelių eilių priešais mus.
Kažką uoliai dirbo kompiuteriu.
Maikas bakstelėjo mane alkūne ir paklausė:
"Kaip manai, ką tas idiotas ten veikia?"
Staiga Ilonas atsisuka į mus,
pažiūri tiesiai į akis
ir sako: "Eikit abu po velnių.
Mes patys galim pastatyti šią raketą."
Jis viską apskaičiavo.
Ėmėme žiūrėti, buvo neįtikėtina.
Jis pasakė: "Grįžę pastatysime."
Mums su Maiku beliko tik pritarti.
Turbūt bandys išgerti.
Su Džonu Garviu norėjome pastatyti didžiausią mėgėjišką raketą.
Oho!
Vadinome ją "didžiąja raketa", BFR.
Džonas pasakė, kad kažkoks milijonierius norėtų užsukti
ir pamatyti mūsų projektą.
Aš sutikau.
Du, vienas.
Jis buvo labai įdomus,
iškart uždavė labai konkrečių klausimų.
Pasiteiravo, ar didelis variklis.
Pasakiau, kad tai didžiausias mėgėjiškas variklis.
Jis paklausė, ar yra didesnių.
Prisipažinau dirbęs su didesniais.
Paklausė, ar negalėčiau pastatyti didesnio.
Mums pasakė:
"Jei sutinkat, įkursim įmonę."
Aš pirmas sutikau.
Taip tapau pirmuoju "SpaceX" darbuotoju.
SPACEX
Pamenu, parašiau Ilonui, paklausiau: "O kas toliau? Raketų bendrovė?
Priskaičiuok ir mane."
Kuo jūs vardu ir kuo užsiimate?
Ilonas Maskas,
"Kosmoso tyrimų technologijų", arba "SpaceX", direktorius.
Niekas iš sektoriaus nenorėjo
su mumis dirbti,
nes manė, kad mums nepavyks.
Neužtenka vien žiūrėti pro teleskopą.
Galiausiai reikia vietoje ieškoti atsakymų.
Pirmąkart jį sutikau raketų entuziastų renginyje,
vėliau jis atvyko į mano namus.
Išsiunčiau visą šeimą į kino teatrą.
Mes ilgai kalbėjomės.
Ilgiau nei dvi valandas, šeima net spėjo grįžti.
Gana protinga nuvykti
tiesiai pas kažką į namus.
Tada susidarai geresnį įspūdį.
"EBay" moka milijonus "PayPal" -
populiariai sąskaitų apmokėjimo internetu sistemai.
Praėjus mėnesiui po "SpaceX" sukūrimo,
išpirkęs "PayPal", Ilonas Maskas gavo 250 mln. dolerių pajamų.
Ilonas nedelsdamas praneša naujajai inžinierių grupei,
kad per metus jie privalo tapti pirmąja privačia įmone,
pastačiusia orbitą pasiekusią raketą.
"SpaceX" perkeliama į mažą salą Ramiajame vandenyne.
Nebuvo elektros, vandens, vandentiekio.
Patys turėjome viską nusivežti.
Logistika buvo siaubinga.
Iš kur tropikuose gauti skystojo deguonies?
Mano kūnas nebuvo pasirengęs tokiai drėgmei.
Mes dirbom, dirbom ir vėl dirbom!
Laikėmės tvarkaraščio.
Buvo žiauru.
Tada užteko salos,
bet tai nebuvo vienintelė vieta.
Kai "Sakalas" buvo paleistas,
Ilonas ėmė nerimauti, kiek daug pinigų išleidžia.
Automatinė seka po 60 sekundžių.
Vykdoma.
Dirbi ir vieną dieną
susivoki iš tiesų atsidūręs valdymo
patalpoje, ir visa tai tikra.
30 sekundžių.
Ilonas labai jaudinosi. Kaip ir mes visi!
20 sekundžių.
Paskutinės sekundės labai įtemptos.
Kad tik viskas pavyktų!
Dešimt, devyni, aštuoni, septyni, šeši,
penki, keturi, trys,
du, vienas, nulis.
Vienas, du, trys, keturi,
penki, šeši, septyni, aštuoni, devyni, dešimt.
"Sakalas" kyla į orą.
Po maždaug 28 sekundžių variklis užgeso.
Pirmas etapas. Mes jį praradome.
Ilonas buvo nusivylęs.
Prieš kelias akimirkas "Sakalas" pakilo iš salos Ram. vandenyne.
Bet vos pakilusi raketa sugedo.
Supykęs dėl nesėkmės,
Ilonas apkaltino vieną iš jaunųjų inžinierių.
Spaudai Ilonas pasakė, kad inžinierius ir technikas susimovė.
Galiausiai paaiškėjo, kad jie nebuvo kalti.
Tai aš suklydau parinkdamas aliuminio kaiščius.
Ištyrus paaiškėjo,
kad dėl sūraus vandens purškalo surūdijo aliuminio komponentai.
Ilonas savo žodžių neatsiėmė.
Apkaltintam inžinieriui tai nepatiko.
Nuėjau pasikalbėti apie tai su Ilonu.
Jis pasakė, kad atgal trauktis nebegalima.
Tada jis paliko bendrovę.
SPACEX
PASAULIO RAKETOS
Prasidėjo intensyvūs susitikimai.
Jis dirbo su mumis,
kad optimizuotume raketą.
Jis turėjo daug techninių žinių, nors sritis ir buvo jam nauja.
Pastebėjau, kad nepalankiai nusiteikusių
žmonių kitame posėdyje nebebūdavo.
Jo teigimu, visi esame vektoriai
ir turime rinktis vieną kryptį.
Nėra vietos biurokratijai, biuro politikai ir žemai moralei.
Visi darbuotojai privalo
judėti teisinga kryptimi, tik į priekį.
Ilono užmojai dėl "SpaceX"
siejami jo seneliu Džošua Holdemanu.
Mano tėvas buvo nuotykių ieškotojas.
Kartą, pakeliui į Saskačevaną,
pamatė lauke parduodamą lėktuvą.
Pamanė, kad gera mintis iškeisti automobilį į lėktuvą.
Tapęs pilotu apskrido visą Kanadą ir Ameriką.
Per didžiąją ekonominę krizę Ilono senelis neteko visų pinigų.
Jo mąstymas kardinaliai pasikeitė
ir jis tapo technokratijos judėjimo lyderiu.
Žemei kyla išnykimo pavojus.
Technokratija yra mokslinis požiūris į žmogaus veiklą.
Technokratai įsitikinę, kad būtina pašalinti visus politikus.
Pasaulį turi valdyti mokslininkai ir inžinieriai.
Jie vilkėjo pilkas uniformas, rengė sueigas
ir net pasikeitė vardus į numerius, pavyzdžiui, 1X1809.
Technokratai prisiekė
išspręsti didžiausias žmonių problemas.
Kad Amerika konkuruotų, reikia įperkamos energijos.
Tačiau Amerika priklausoma nuo naftos.
Būtina pereiti prie atsinaujinančiųjų išteklių energijos.
Galiausiai energija baigsis ir visi mirsime. Civilizacija išnyks.
2004 m. Ilonas Maskas investuoja 6 mln. dolerių
į elektromobilių bendrovę "Tesla" ir tampa jos valdybos pirmininku.
Svarbiausia tai, ar keičiame pasaulį?
Tam turime sukurti daug automobilių.
Nesustosime, kol visi automobiliai kelyje nebus elektriniai.
Tai tik pradžių pradžia.
Kai pradėjau dirbti, patalpos buvo visai tuščios.
Turėjome tik įrankių dėžę, nusipirkome IKEA stalus.
Reikėjo nusipirkti kompiuterius.
Patys sujungėme laidus ir nudažėme sienas.
Jie turėjo "Lotus Elise"
ir ličio jonų baterijų iš Korėjos.
Jie tikėjosi, kad įdėję tas baterijas
į "Elise" sukurs automobilių bendrovę.
Visi Amerikos automobilių startuoliai bankrutavo.
"Rosen Motors", "DeLorean",
"Fisker" ir visos kitos.
Į jas buvo investuota daug pinigų ir laiko.
Ir viskas veltui.
Tai lamdomo automobilio garsas!
Dabar Ilonui Maskui priklauso
dvi nepatvirtintų ir eksperimentinių produktų bendrovės.
Čia matote elektromobilį "Tesla". O štai čia Ilonas Maskas.
Atidarysiu duris. Čia yra jutiklinis pultas, kurį palietus...
Man per daug sudėtinga!
2006 m. liepą "Tesla" turėjo pirmą baterijomis varomą automobilį.
Gaminame elektromobilius, kuriais prekiaujama JAV.
Iš pradžių dirbau administratore,
taigi iš esmės buvau atsakinga už visą biuro veiklą,
išskyrus inžineriją.
Buvome startuolis, beveik niekam neleidome pinigų.
Po šešių savaičių turėjome pristatyti pirmąjį elektromobilį.
Nuvykau į renginį Santa Monikoje,
vykusį lėktuvų angare.
Tai buvo kokteilių vakarėlis,
aplink žmones viduje ratus visiškai tyliai suko automobiliai.
Jaudinanti akimirka.
Vienu metu atsidūriau būrelyje
su Arnoldu Švarcnegeriu. Tai dažnai nenutinka.
Nuo 0 iki 60 per 4 sekundes.
-Pirmyn. -Važiuojam.
Į varžybas įsitraukė patirties neturintis naujokas.
Visai netaršus sportinis automobilis,
nenusileidžiantis "Ferrari".
Nuostabu.
Visi tryško pasitikėjimu.
Nustebau, kad pirko automobilius.
Nepažinojau tiek žmonių, kurie būtų pasiryžę
pakloti 109 tūkst. dolerių.
Iškart nusipirkau.
Man rodos, buvau 17-asis pirkėjas.
Buvo sunku užtikrinti,
kad baterijos neįkaistų.
Staiga jos ėmė dvokti.
Baterijas aušinome ledu.
Atrodė, kad mūsų užmojai
per dideli.
Bet Ilonas mokėjo viską užglaistyti.
-Taip bent sandoris! -Tikrai taip.
Mūsų automobiliai dukart efektyvesni
nei "Prius".
Kaip įjungti džiovintuvą, labai paprasta.
-Tikrai? -Taip.
Jis gebėjo įtikinti, kad galiausiai visi automobiliai
bus elektriniai. Tai neišvengiama.
Visi juo tikėjo.
"Tesla" sulaukė šimtų užsakymų.
Pats jį išbandžiau.
Klientai Ilonui sumokėjo milijonus dolerių.
Tačiau dėl gamybos problemų
automobilių pristatymas vėlavo.
Bendrovė nevaldomai leido pinigus.
Nerimauju, kad išsilaikysime tik iki kovo.
Per šešis devynis mėnesius turime gauti pajamų,
kitaip viskas baigta.
Kiekvienas mėnuo
mums kainuoja 10 milijonų dolerių. Turime tai suprasti.
Atvykau į parduotuvę, kad išbandyčiau kiekvieną automobilį.
Sužinočiau, kokia jų būklė ir kokios problemos.
Jis buvo pasiryžęs išsaugoti bendrovę.
Gregai, raktas sulūžo.
Jis nuodugniai tyrė visus aspektus.
Po perkūnais!
Dauguma šių automobilių turi rimtų gedimų.
Kiek jų čia daug!
Atrodo, pardavėjams galėsime pateikti keturis automobilius.
Tai mane gąsdina.
Klientai praranda
pasitikėjimą, nes vėluojame,
ir jie ima abejoti,
ar ši bendrovė išvis pristatys jiems automobilį.
Jis bendravo su subrangovais, 2 ir 3 lygių tiekėjais.
Skambindavo man naktį.
Galite man skambinti bet kuriuo metu, nesvarbu.
Mano šeiminis gyvenimas nebuvo pats geriausias.
Tai buvo labai ilgos dienos.
Kai Zekas ir Doryn rado gedimus,
supratome, kad detalės neatitiko standartų. Tai mane įsiutino.
Man reikia vardų.
Ilonas jautė didžiulę įtampą.
Kaip gali pasakyti "ne" sunkiausiai
pasaulyje dirbančiam žmogui?
Tie, kurie nuolat atsakingi už problemas,
negali priklausyti šiai organizacijai.
Negali būti nelaimingas.
Reikia skirtis.
Taip, būtent.
Kalbu iš asmeninės patirties!
2002 m. įsimylėjėliai Ilonas ir Džastina
neteko vos dešimties savaičių kūdikio.
Dėka dirbtinio apvaisinimo, vėliau jie susilaukė dvynukų ir trynukų.
"SpaceX" direktorius ir "Tesla" pirmininkas tapo penkių vaikų tėvu.
Ar tapęs tėvu
dar labiau pasinėrėte į verslą?
Ne visai...
Mano motyvacija nė vienoje bendrovėje
iš esmės nepasikeitė.
Turiu mažiau laiko darbo,
nes daugiau jo noriu praleisti su vaikais.
Tai trukdo mano galimybėms vadovauti čia,
bet aš neprieštarauju.
Aišku.
Jis padalijęs savo smegenis į skyrelius.
Žmonės su juo kalba,
kas valandą praneša, kas vyksta.
Kai susitikinėji su Ilonu ar už jo išteki, retai jį matai.
Šiuo atveju sunku puoselėti santykius.
Lankėme porų terapiją.
Manau, jis pavargo nuo įtampos,
nežinomybės ir vieną dieną...
Atsiprašau. Terapeutės kabinete
sužinojau, kad jis nori skirtis.
Jis net pats man to nepasakė.
Vienas labiausiai įsimintinų momentų mano gyvenime.
Kai susipažinau su Ilonu, man buvo vos 22 metai.
Buvo tik mokslai, šiek tiek vaidybinės patirties.
Praėjus kelioms savaitėms, Ilonas išvyko į verslo kelionę
ir Londono naktiniame klube sutiko kylančią aktorę Talulą Raili.
Pamaniau, koks neįtikėtinas vyras,
nesu panašaus sutikusi.
Parašiau jam,
kad ketinu apsilankyti Los Andžele,
nes niekada jame nebuvau,
ir būtų smagu pasimatyti.
Jis pats norėjo pasirūpinti skrydžiu,
bet pasakiau, kad pati susitvarkysiu.
Tada jis pasakė: "Nenoriu, kad vyktum namo. Noriu tave vesti."
Atsiprašė, kad neturi žiedo.
Pasakė, kad labai to nori.
Paspaudėme rankas. Aš sutikau.
Po pirmo pasimatymo mano tėtis pasakė mamai,
kad ją ves,
todėl ir man atrodė, kad po dešimties dienų
tai visai normalu, tokia jau ta meilė.
Parodyk, tėti.
Iškart apsigyvenome kartu.
Viskas tapo realu.
-Koks čia žaidimas? -Ar atėmei iš brolio?
Taip, noriu pasižiūrėti.
Taip būna, kai kažkas atima iš ko nors žaislą!
Statistiškai kas penktas žmogus
gali jaustis nelaimingas.
Buvau jauna ir nekreipiau į tai dėmesio.
Iš esmės net namuose kalbėjome apie darbą.
Rūpinomės bendrovėmis, vaikais. Ir viskas.
2010 m. kosminis keltas užbaigs savo beveik 30 metų
tarnybą.
Milijardų dolerių vertės sutartis gali atitekti "SpaceX",
jei jie imsis užduoties nuleisti kosminį keltą.
2007 m.
"SpaceX" inžinieriai beveik dvejus metus
dirba atokioje saloje, bet dar neturi kuo pasigirti.
Kalba paleidimo punktas.
Priemonė perdirbta, laukia naujas bandymas.
Pradėtas terminalo paleidimas. 90 sekundžių.
Pirmąkart buvo siaubinga, nes užsidegė būtent mano variklis.
-Liko 60 sekundžių. -Paleidžiamos mašinos.
Patekau į Ilono nemalonę.
Tai negalėjo pasikartoti.
Liko 30 sekundžių.
Negerai, jei žmonės jo bijo.
Bet suprantu, kad jis atrodo bauginantis.
Lengviau, kai turi storesnę odą.
-Šeši, penki, keturi... -Pradėta pirmo etapo seka.
...trys, du, vienas.
"Sakalas" paliko bokštą.
Merlino variklis puikiai suveikė...
Ačiū Dievui!
Pamaniau, man pavyko.
Ilonas atsistojo ir mes apsikabinome.
Įtampa po pirmos nesėkmės pagaliau dingo.
Ruošiamasi atsiskyrimui.
-Atsiskyrimas. -Platformos atskirtos.
Pirmoji platforma skrido gražiai,
tačiau po atsiskyrimo antroji pradėjo suktis.
Ji sukinėjo ir variklis ėmė strigti.
Tarsi neštum sklidiną taurę vyno,
o tau einant jis taškytųsi pro kraštus.
Galiausiai bakas sudegė ir užsidegė variklis.
Aparatas nevaldomai sukosi.
Po to nukrito į vandenyną.
Nebuvau dėl to kaltas, bet nesvarbu.
Bendrovė vėl patyrė nesėkmę,
nors buvome taip arti.
Ilonas turėjo pinigų trims raketoms.
Bandėme jį raminti,
kad ką nors sugalvosime.
Pataisysime ir bandysime vėl.
Devyni, aštuoni, septyni...
Po metų sukūrėme naują variklį.
Daug geresnį.
Sumažinome visas detales.
Ilonas žadėjo pabandyti tris kartus.
Trys kartai ir traukiesi.
Kai tiek daug ir taip ilgai dirbi,
didelė kančia,
kai nepavyksta.
Ypač tris kartus iš eilės.
Pakalbėkime apie netaršius automobilius.
Kuris iš jų lenktynėse greitesnis?
2008 m.
Dieve šventas!
Taip! Nagi! Viso!
Iki 60 per 3,9 sekundės.
Praėjus dvejiems metams po išleidimo,
svajonių prototipas tapo paklausiu automobiliu.
"Tesla" skyrė 25 mln. dolerių jam patobulinti.
Suma dabar siekia 140 milijonų.
Toks apsiskaičiavimas reiškia,
kad bendrovė negali gaminti automobilių už žadėtą kainą.
400 laukiančių klientų jau sumokėjo visą įmoką,
dabar jų prašoma primokėti dar bent 6 tūkst. dolerių.
Nemoku nusakyti, kokį sielvartą
pats dėl to patyriau.
Kovoju kasdien.
Norėčiau, kad netektų kelti kainų.
Negaliu vienas vadovauti "Tesla".
Neturiu tam išteklių.
Mes jumis pasitikėjome, o dabar jūs nuo mūsų nusigręžiate.
Nepranešę keičiate kainas.
Tik vėliau apie tai sužinome.
Mums skaudu, kad niekas mums nepranešė.
Negalime parduoti pigiau, nei kainuoja pagaminti.
Žmonės buvo pasipiktinę.
Buvo labai nemalonu.
Turbūt pratrūkęs nesupranti,
kad visai išprotėjai.
Nebematai savęs iš šono.
Turbūt dauguma pakvaišusių žmonių nežino, kad jie tokie.
Kai kurie pirkėjai atšaukė
elektromobilių užsakymus.
2008 m. pristatėme automobilį.
Komanda atliko neįtikėtiną darbą
neturėdama beveik nieko.
Ilonas viešai paskelbė,
kad dabar darbo imsis šios srities ekspertai.
Daugiau nebežaisime.
Buvau laikomas veikiau problema nei sprendimu.
Priėmiau tai asmeniškai.
Nenorėjau, kad mane pašalintų, todėl pasitraukiau pats.
Ilonas nusprendė, kad jam manęs reikia.
Pasakiau Ilonui, kad net mano vardą
galima susieti
su visai netaršiu elektromobiliu.
Jam tai pasirodė likimo ženklas.
Bendrovė prarado daug pinigų.
Jie žūtbūt privalėjo pateikti rinkai automobilį.
Iš esmės buvau atsakingas už pokyčius.
Atleidau visus vadovus,
kurie man atrodė nebereikalingi.
Susidūręs su finansiniais sunkumais kaip ir jo senelis,
Ilonas stengiasi padidinti darbo jėgos efektyvumą.
Kad galėtum čia dirbti, turi būti šiek tiek pakvaišęs.
Turi būti labiau atsidavęs misijai,
o ne savo asmeniniam tobulėjimui.
Sutarėme su Ilonu,
nes mums abiem svarbiausia buvo misija.
Bendrovę sudaro grupė žmonių,
kurie siekia sukurti produktą arba paslaugą.
Ar daugiau dedamų pastangų
lemia geresnį produktą arba paslaugą?
Jei ne, neverta stengtis.
Ilonas gali būti labai valdingas.
Mačiau jį atleidžiant tuzinus žmonių.
Jis neprašė, kad dirbtum
daugiau už jį.
Aš tiesiog visą laiką labai stengiausi.
Ilgus metus atrodė, tarsi stovėčiau ant bedugnės krašto.
Tiesiog mes taip dirbome.
Gaila, kad pirmaisiais metais retai mačiau dukrą.
Nebuvau su šeima tiek, kiek norėjau.
Nežinau, kaip jam tai pavyksta.
Neįtikėtina, kiek energijos turi tas vyras.
Jis viską ištveria.
Dauguma mūsų to nesugebame.
Nusprendžiau, kad man reikia pailsėti.
Prisimenu, kaip sėdėjau priešais jį,
pasakojau, kad mano trimetis sūnus vadina mane tėčiu
ir kad man reikia pertraukos.
Dirbk sunkiai kiekvieną valandą.
Jei kažkas dirba 50 valandų, o tu dirbi 100,
per metus tu padarysi dukart daugiau.
Jis siekė išvengti bankroto.
Kasdien jis grįždavo namo ir sakydavo: "Rytoj bus galas."
Apie jį rašė siaubingus dalykus.
Kažkas sukūrė svetainę,
kurioje buvo skaičiuojamos dienos
iki "Tesla" žlugimo.
"Tesla" atleidžia 20 proc. darbuotojų.
Jis sapnuodavo košmarus.
Šaukdavo per miegus,
bandė kažkur kopti lyg nuo kažko bėgdamas.
Visą kapitalą reikėjo investuoti į projektus, įmones.
Pasakė, kad bus sunku,
todėl neprivalau pasilikti.
Susidūręs su tiek daug nesėkmių,
jis ėmė kalbėti apie žvelgimą į bedugnę.
Raketos sprogsta.
Problemų vis daugėja.
Amerikiečiai sunerimę dėl padėties mūsų finansų rinkose
ir mūsų ekonomikos. Jų nerimas pagrįstas.
Prasidėjo finansų krizė.
Ar jūsų darbo vieta saugi? Ko turi imtis kitas prezidentas?
Recesija bus gilesnė ir ilgesnė, nei manėme...
Ekonomika smunka, didžiausios automobilių bendrovės bankrutuoja.
Netinkamas metas finansuoti
automobilių bendrovę.
Svarbu nepamiršti, kad reikia laiko
optimizuoti naują technologiją.
Su Ilonu bandėme surinkti 100 mln. dolerių.
Rodos, išneri įkvėpti, o kažkas vėl tau smogia per galvą.
Tada būna dar blogiau.
Vyksta kažkas negera. Baimė, netikrumas ir abejonė.
Kai bendrovė svyruoja tarp ekonominio užtikrintumo
ir svajonių, kitoks požiūris gali viską pakeisti, tiesa?
Arba atsisukti prieš tave.
Didžiausias investuotojas tapo priešiškai nusiteikęs.
Atsisakė pasirašyti dokumentus.
Bendrovei baigiasi pinigai,
nėra grynųjų išsilaikyti
net iki 2008 m. pabaigos,
o investuotojas pareiškia neduosiantis nė cento.
Ilonas padarė tai, ko nemačiau darant jokio verslininko.
Jis pradėjo skolintis.
Pasiskolino iš draugų, pats išleido visus pinigus
ir pasakė investuosiantis 40 mln. dolerių.
Jis neturėjo namo, neturėjo nieko. Atidavė viską.
Žmonių baimė pavirto godumu.
Visi vidaus investuotojai, įskaitant mus,
investavo, kiek galėjo.
Mes nebuvome drąsūs. Mus įkvėpė Ilono drąsa.
Jo brolis Kimbalas šią savybę
įvardijo kaip atsparumą rizikai.
Ilonas turi tokią aiškią viziją,
kad sunku patikėti, jog galėtų būti kitaip.
Ilonas sušaukė susirinkimą.
Jis liepė mums susiimti.
Turėjome per šešias savaites parengti naują raketą.
Trečias kartas turėjo būti paskutinis.
Staiga atsirado ketvirtas.
"SpaceX" turi pakankamai komponentų,
kad ryžtųsi ketvirtajam, paskutiniam, skrydžiui į orbitą.
-Buvau išsekęs. -20 sekundžių.
Jis gyrė mus už tai, kad nepasidavėme.
Iš esmės į paskutinę raketą sudėjome viską.
Du, vienas, nulis.
Skrendame.
-Atskyrimas patvirtintas. -Patvirtinta!
Šįkart atlikome mažai pakeitimų.
Pakeitėme programinę įrangą.
-Devynios minutės, 30 sekundžių. -Artėja antra platforma.
Tik to ir reikėjo. Raketa nuskrido į orbitą.
"Sakalas" tapo pirmuoju privačiai sukurtu aparatu,
pasiekusiu Žemės orbitą nuo žemės.
Nuostabu.
Girdime, kaip Ilonas Maskas
kreipiasi į "SpaceX" darbuotojus.
Viena geriausių dienų gyvenime.
Daugeliui gal net svajonės išsipildymas.
Pritrenkiama.
NASA pranešė, kad mums atiteko 1,5 mlrd. dolerių vertės sutartis.
Vos nulaikiau telefoną.
Tik sumurmėjau, kad visus myliu.
-Jie tave išgelbėjo. -Tikrai taip.
Finansiškai ir gal net emociškai.
Tai tikrai padėjo.
Net nepamenu, kaip viskas baigėsi.
Pirmoji sėkmė.
Ilonas nepaprastai džiaugėsi.
Buvo smagu stebėti jo pažangą.
Staiga visi ėmė jį garbinti.
Šlovė jam nepatinka.
Kalba bazė. "Sakalas" nusileido.
Jie tave įkvėpė tai padaryti?
Taip.
O prieš tai mėtė į tave akmenis.
Tai sudėtinga.
Nylas, Džimas ir aš vieningai nusprendėme,
kad ši misija niekur nenuves.
Ar galime padaryti pertrauką?
Vertė: Gintarė Berezūnaitė Iyuno